যে বাসটি রীনাকে ধাক্কা দেয়, সেটি ফরিদপুর থেকে কুষ্টিয়া হয়ে রাজশাহী যাচ্ছিল বলে জানান তিনি। মি: সিদ্দিক বলেন, প্রথম ধাক্কা দেয়ার পর দুর্ঘটনা হয়ে গেছে ভেবে চালক জোরে গাড়ি টান দিলে দ্বিতীয় দফার ধাক্কা দিয়ে চলে যায়, আর তখনই ভয়ংকর দুর্ঘটনাটি ঘটে যায়। পরে শিশুটিকে প্রথমে কুষ্টিয়া জেনারেল হাসপাতাল ও পরে ঢাকা মেডিকেল কলেজ হাসপাতালে নেয়া হয়। আকিফাকে বাঁচাতে কাল সারাদিন ও রাত ভর চেষ্টা চালানোর পর বৃহস্পতিবার ভোর নাগাদ সে মারা যায়।